stanford-oval/wikipedia huggingface dataset:
הארולד וקומאר בורחים מגואנטנמו
שחקנים

ג'ון צ'ו בתפקיד הארולד לי, סטונר ומשקיע בנק קוריאני-אמריקאי; חברו הטוב של קומר פאטל ושכן לחדר.
קאל פן בתפקיד קומר פאטל, סטונר וסטודנט לרפואה הודי-אמריקאי; חברו הטוב של הארולד לי ושכן לחדר.
דנאל אקלס בתפקיד ונסה פנינג, אקסית של קומר וארוסתו של קולטון.
רוב קורדרי בתפקיד רון פוקס, סגן מזכיר הביטחון הלאומי הגזעני והנוירוטי.
רוג'ר בארט בתפקיד ד"ר ג'ון ביצ'ר, סגן מנהל ה-NSA.
אריק ווינטר בתפקיד קולטון גרהם, ארוסה של ונסה.
ניל פטריק האריס בתפקיד עצמו.
פאולה גרסס בתפקיד מריה, אהבתו של הארולד.
אמיר טלאי בתפקיד ראזה סייד, חבר קולג' של הארולד וקומר.
דייוויד קרומהולץ בתפקיד גולדשטיין.
אדי קיי תומאס בתפקיד רוזנברג.
כריסטופר מלוני בתפקיד המנהיג הגדול (קרדיט כרב קלייד סטנקי).
ריצ'רד כריסטי בתפקיד קני.
קלייד קוסאצו בתפקיד מר לי.
בברלי ד'אנג'לו בתפקיד סאלי.
ג'ון ריפ בתפקיד ריימוס.
אד הלמס בתפקיד המתרגם.
אדם הרשמן בתפקיד ארצ'י.
ג'ק קונלי בתפקיד סגן פריי.
תמרה פלדמן בתפקיד קלואי.
אווה סנטנה בתפקיד טמי.
רנדל רידר בתפקיד רוברט "ביג בוב" קלמנס.
ג'יימס אדומיאן בתפקיד ג'ורג' וו. בוש.
ארול סיטהאל בתפקיד ד"ר פאטל, אביו של קומר.
אקו ואלי בתפקיד טיטס המינגוויי.
מיסי פייל בתפקיד ריילין.
וילבור פיצג'רלד בתפקיד אביו של קולטון.
ג'ייסון קונופיסוס בתפקיד לוט. דרק דייוויס.
אלק ריימה בתפקיד טרוריסט.
הפקה

סרט ההמשך "הארולד וקומר בורחים מגואנטנמו" הוכרז תחילה כסרט שיופץ ישירות לווידאו, אך הורוביץ ושלוסברג חתמו על ההפקה בינואר 2007, וג'ון צ'ו, קאל פן וניל פטריק האריס חזרו לתפקידיהם. הצילומים העיקריים החלו גם הם בינואר 2007 והסתיימו במרץ 2007, עם אתרי צילום הכוללים את שרבפורט ואמסטרדם. הסרט נתקל בביקורת לפני יציאתו בשל תיאורו הקומי של מחנה המעצר בגואנטנמו ביי, כאשר אמנסטי אינטרנשיונל השיקה קמפיין להעלאת המודעות לעדויות על עינויים והתעללות של עצירי המחנה.
יציאה לאקרנים וביקורת

"הארולד וקומר בורחים מגואנטנמו" יצא לאקרנים בארצות הברית ב-25 באפריל 2008, על ידי האחים וורנר, הסרט הראשון של ניו ליין סינמה שיצא לאחר המעבר של האולפן לאחים וורנר. הסרט קיבל ביקורות מעורבות, עם שבחים להופעות של צ'ו, פן והאריס, אם כי חלק מהמבקרים מצאו אותו נחות מקודמו. לעומת זאת, הסרט התקבל בצורה טובה יותר על ידי הקהל וצבר מעמד של סרט פולחן. הסרט גם היה הצלחה מסחרית, והכניס מעל 43 מיליון דולר ברחבי העולם.
הערות שוליים

↑  "11 Board Harold & Kumar". comingsoon.net. 31 בינואר 2007. אורכב מ-המקור ב-2007-02-02. נבדק ב-2007-01-31. {{cite web}}:  (עזרה)
סניקרס (נעליים)

נעלי נייקי אייר פורס 1 מותאמות אישית
זוג נעלי סניקרס
סניקרס הן נעלי ספורט לשימוש יומיומי. הסניקרס הן נעליים שעשויות מחומר גמיש, לרוב בעלות סוליית גומי וחלק עליון עשוי מעור או מקנבס. כיום נעלי הסניקרס נהנות מפופולריות רבה.
המונח "סניקרס" יכול גם לתאר נעלי ספורט מסוגים מסוימים שנועדו לפעילויות ספורט מסוימות, כמו נעלי כדורסל, נעלי טניס או נעלי קרוס טריינינג.
מותגים ידועים של הסניקרס כוללים את אדידס, קונברס (יצרנית נעלי אולסטאר), אסיקס, קדס, ניו באלאנס, נייקי, פומה, ריבוק, פילה, סאקוני, סקצ'רס וואנס.
ישנם כמה סוגים של סניקרס:
נעליים גבוהות עד מעל הקרסול.
נעליים נמוכות שלא מגיעות עד מעל הקרסול.
נעלי Mid-cut שגובהן בין נעליים גבוהות לנמוכות.
מגפי סניקרס שמגיעות עד לשריר הסובך. זהו סוג של נעליים שמחקות את המראה האופייני של הסניקרס, אך מצוידות בעקב גבוה. העקב למעשה לא מאפשר שימוש בהן כנעלי ספורט, אלא כנעליים אלגנטיות בלבד.
נעליים גבוהות
נעליים נמוכות
נעלי Mid-cut
מגפי סניקרס
לקריאה נוספת

Design studies: a reader, English ed, Oxford: Berg, 2009, ISBN 978-1-84788-236-3
הערות שוליים

↑  Design studies: a reader, English ed, Oxford: Berg, 2009, ISBN 978-1-84788-236-3
| --- | --- |
בקרת זהויות :  NLI: 987007551053005171  GND: 7645448-4  NDL: 01162717  NKC: ph1125637
טיג'אן ז'ייטה

טיג'אן ז'ייטה (באנגלית: Tijan Jaiteh; נולד ב-31 בדצמבר 1988) הוא כדורגלן עבר גמביאני ששיחק בעמדת הקישור.
קריירת מועדונים

ג'ייטה התחיל את הקריירה שלו בקבוצות כדורגל מקומיות בגמביה. באוקטובר 2006 נבחן בקבוצת בראן מליגת העל הנורווגית והצטרף לקבוצה לקראת עונת 2007 בה זכה עם הקבוצה באליפות. ב-31 בינואר 2011 הושאל לראנס מליגת העל הדנית עד לסיום העונה בדנמרק.
ב-18 במרץ 2012 חתם בסנדפיורד בה שיחק שנתיים.
בקיץ 2014 חתם בסאנס אולף לעונה אחת. בהמשך שיחק בפ.צ. קופר מליגת העל הסלובנית וקופס מליגת העל הפינית.
ב-19 בדצמבר 2016 חתם בבני יהודה תל אביב. בקיץ 2017 חתם באל-מרח'ייה העולה החדשה לליגת העל הקטרית.
ב-31 בינואר 2019 חתם בפרטיזן טירנה מליגת העל האלבנית.
קריירה בין-לאומית

ז'ייטה זכה עם נבחרת גמביה בכדורגל עד גיל 17 באליפות אפריקה בכדורגל עד גיל 17 בשנת 2005. בשנת 2007 השתתף עם נבחרת גמביה בכדורגל עד גיל 20 באליפות אפריקה בכדורגל עד גיל 20 בה סיימה גמביה במקום השלישי שנתן לה את הכרטיס לגביע העולם בכדורגל עד גיל 20 שנערכה באותה שנה, בה גמביה הגיעה לשמינית הגמר.
ב-1 ביוני 2008 ערך את הופעת הבכורה שלו בנבחרת הבוגרת בתיקו 1-1 נגד ליבריה. נכון לשנת 2016, ז'ייטה הוא קפטן הנבחרת הבוגרת של גמביה.
תארים

ליגת העל הנורווגית: 2007
גביע המדינה: 2016/2017
אליפות אפריקה בכדורגל עד גיל 17: 2005
הערות שוליים

↑  מערכת אתר ערוץ הספורט, ‏בא לחזק: ז'ייטה חתם על החוזה בבני יהודה, באתר ערוץ הספורט, 19 בדצמבר 2016
ניו באלאנס

| --- | --- |


 נתונים כלליים
 תקופת הפעילות:  1906–הווה (כ־119 שנים) 
 מיקום המטה:  בוסטון 
 ענפי תעשייה:  הנעלה 
 מוצרים עיקריים:  סניקרס, ביגוד, ציוד ספורט 
  
 www.newbalance.com
 
לוגו החברה
ניו באלאנס (באנגלית: New Balance Athletic Shoe, Inc) היא יצרנית של נעלי ספורט ואביזרי לבוש, אשר בסיסה בבוסטון שבארצות הברית. בשנת 2021 הגיעו הכנסות החברה ל-4.4 מיליארד דולר.
היסטוריה

החברה הוקמה בשנת 1906, ונקרא תחילה New Balance Arch Support Company. מייסדה היה ויליאם ג. ריילי, מהגר אנגלי בן 33, אשר התמקד בייצור תומכי הקשת למוצרי הנעלה לפי מרשם, על מנת להקל על כאבי רגליים של אנשים, הסובלים מבעיות רגליים.
בשנת 1933, בעקבות המיתון הגדול בארצות הברית נכנס ארתור הייל לחברה בתור שותף.
בשנת 1938 ייצרה החברה לראשונה נעל ריצה בעבור מועדון ריצה מקומי. ולקראת שנות הארבעים של המאה ה-20, החלה לייצר נעלי ספורט מסוגים שונים. בשנת 1950 פרש ריילי מהחברה וב-1953 מוכר הייל את העסק לבתו אלינור ולבעלה, פול קיד. בשנת 1956 החברה משנה את שמה ל"ניו באלאנס מעבדה אורתופדית" ובשנת 1963 חדלה סופית מיצור תומכי קשת ונעליים אורתופדיות ועברה להתמקד אך ורק בנעלי ספורט.
בשנת 1960 ייצרה החברה את דגם ה"טראקסטר", אחת מנעלי הריצה העממיות הראשונות בעלות סוליה בולמת זעזועים. הנעלים זכו להצלחה ברחבי ארצות הברית ובעקבות ההצלחה הפכה ניו באלאנס מחברה מקומית קטנה לחברה מרכזית בתחום נעלי הספורט.
המכירות החלו לדעוך עד שנת 1972, אז ג'ים דייוויס בן ה-28 קנה את החברה. באותה תקופה, החברה העסיקה שישה אנשים שהכינו 30 זוגות של נעליים מדי יום. מכירת המוצרים נעשתה בעיקר באמצעות הזמנה בדואר בנוסף למספר קמעונאים ברחבי ארצות הברית. אזור בוסטון הפך למרכז תנופת הריצה של שנות ה-70, וקו המוצרים התרחב והמכירות צמחו במהירות.
בשנת 1978 פתחה ניו באלאנס משרד ראשון מחוץ לארצות הברית, בלונדון, ובשנת 1980 המכירות העולמיות של החברה הגיעו למאה מיליון דולר.
הערות שוליים

↑  Fast times for New Balance: New Methuen plant to employ 200 by year’s end on strong demand, The Boston Glob, 28 March 2022
| --- | --- |
בקרת זהויות :  ISNI: 0000 0004 5904 0664  LCCN: no2014139094  VIAF: 312881767   WorldCat (עם VIAF): 312881767
ספידו

| --- | --- |


שחקן כדור מים בבגד ים קלאסי של ספידו
 נתונים כלליים
 מייסדים:  אלכסנדר מקריי 
 תקופת הפעילות:  1928–הווה (כ־97 שנים) 
 חברת אם:  קבוצת פנטלנד 
 מיקום המטה:  נוטינגהאם 
 ענפי תעשייה:  תעשיית הטקסטיל 
 מוצרים עיקריים:  בגד ים 
  
 www.speedo.com
 
ספידו (באנגלית: Speedo) היא חברה לייצור בגדי ים, חליפות שחייה ומוצרים נלווים. שמה הפך ברבות השנים, בעיקר באנגלית אך גם בשפות נוספות, לשם גנרי לבגדי ים לגברים עשויים מבד סינתטי ובעלי גזרה צמודה (Swim briefs).
היסטוריה

החברה נוסדה בשנת 1914 בבונדי ביץ' שבאוסטרליה על ידי מהגר מסקוטלנד, ונקראה על שמו "McRae Hosiery Manufacturers". בשנת 1928 הייתה החברה לאחת הראשונות שהתמחו בייצור חליפות שעוצבו במיוחד עבור אתלטים, ובד בבד אמצה את שמה הנוכחי, "ספידו", הנגזר מהמילה האנגלית שמשמעותה "מהירות" (speed), ואת הסיסמה "Speed on in your Speedos". במהלך מלחמת העולם השנייה ייצרה החברה בעיקר מוצרים תומכי לחימה, וב-1951 הפכה לחברה ציבורית שמניותיה נסחרות בבורסה. ב-1955 החלה החברה לייצר בגדי ים מניילון, ואת הדגמים הראשונים שנקראו לימים על שמה באופן גנרי. בשנות ה-70 החלה ספידו לשלב לייקרה במוצריה, והחל בשנות ה-90 הייתה בין חלוצות הייצור בתחום חליפות שחייה לשחיינים תחרותיים.
כיום מרכזה של החברה בנוטינגהאם שבאנגליה, והיא אחת החברות הגדולות בתחומה.
פעילות בישראל

חברת "קבוצת בן-דרור" (במקור חברת "פלג-ניל"), היא היבואנית ספידו בישראל ומותגים נוספים חברת פנטלנד, החברה האם של ספידו. החל מ-2009 העניקה חסות בשווי 1.2 מיליון שקל לאיגוד השחייה הישראלי.
ראו גם

לייזר רייסר
הערות שוליים

↑  ורד שרון-ריבלין, ‏זכייני ספידו מקימים תת רשת למותג האקסטרים AIRWALK, באתר גלובס, 1 בדצמבר 2005
↑  זהבה דברת, ‏קונצרן פנטלנד וחברת פלג ניל יקימו מרכז הפצה ושיווק למזה"ת, באתר גלובס, 26 באוקטובר 1999
↑  ספידו תעניק חסות בשווי 1.2 מיליון שקל לאיגוד השחייה, באתר גלובס, 2 באפריל 2013
אישה בנקודת האפס

| --- | --- |

 מידע כללי
 מאת:  נואל אל סעדאוי 
 שפת המקור:  ערבית 
 סוגה:  רומן 
 נושא:  יתמות 
 מקום התרחשות:  מצרים 
 הוצאה
 תאריך הוצאה:  1975 
 הוצאה בעברית
 תאריך:  2002
 תרגום:  לאה גלזמן
 קישורים חיצוניים
 מסת"ב:  978-1-84277-872-2
 
אישה בנקודת האפס (בערבית: امرأة عند نقطة الصفر) הוא רומן מאת נוואל א-סעדאווי שיצא לאור בערבית בשנת 1975. הרומן מבוסס על המפגש של סעדאווי עם אסירה בכלא "קנאטיר", ומספר בגוף ראשון את סיפורה של פירדאוס, רוצחת אשר מסכימה לספר את סיפור חייה לפני שהיא הוצאה להורג. הרומן בוחן את הבעיות של דיכוי נשים, השחתת איבר המין הנשי, ואת היעדר החופש של נשים בחברה פטריארכלית. הספר נחשב לקלסיקה של ספרות פמיניסטית.
רקע

בסוף 1972 סעדאווי הוסרה מתפקידה כמנהלת חינוך בריאותי, וכעורכת הראשי של המגזין המצרי "בריאות" לאחר פרסום ספרה "נשים וסקס". היא החלה לחקור נוירוזה בקרב נשים מצריות, ובמהלך מחקרה פגשה רופאה בכלא קנאטיר שסיפרה לה על האסירות, כולל אסירה אחת שהרגה אדם ונגזרה להיתלות. סעדאווי רצתה לפגוש את האישה, ובעזרת עמיתה, ארגנה לערוך מחקר בבית הכלא בסתיו 1974. סעדאווי ביקרה נשים רבות באגף וגם במרפאה הפסיכיאטרית, והצליחה לערוך 21 מקרי בוחן מעמיקים עבור הפרסום שלה ב-1976, "נשים ונוירוזה במצרים". אך פירדאוס הייתה מקרה נפרד עבורה. פירדאוס הוצאה להורג ב-1974, אבל היא השאירה רושם מתמשך על סעדאווי, שאמרה שלא תוכל לנוח עד שלא תכתוב את סיפורה של פירדאוס, וכשישבה לכתוב, סיימה את הרומן תוך שבוע, סעדאווי מתארת את פירדאוס כקדושה מעונה, ואומרת שהיא מעריצה אותה כי, "כמה אנשים מוכנים לעמוד אל מול המוות עבור עיקרון." מאוחר יותר, כאשר סעדאווי עצמה הייתה כלואה בקנאטיר ב-1981 כאסירה פוליטית, היא הייתה מוצאת את עצמה מחפשת את פירדאוס בקרב אוכלוסיית בית הכלא, כי לא הייתה מסוגלת להאמין שהאישה שנתנה לה השראה כה רבה מתה באמת.
רקע > פרסום הספר

בתחילה, מו"לים מצריים דחו את הספר. המהדורה הראשונה פורסמה בלבנון ב-1975. הוא תורגם מאז ל-22 שפות לפחות. הוא פורסם לראשונה באנגלית בשנת 1983, והגרסה בעברית יצאה בשנת 2002, בהוצאת גוונים.
ביקורת

לרוב, המבקרים שיבחו את ספרה של סעדאווי. חלק מהמבקרים שיבחו אותה על חשיפת דיכוי הנשים במזרח התיכון, אך ון-צ'ינג אויאנג מציינת שהפופולריות של הספר במדינות המערב מתקבלת בחשדנות על ידי מבקרים ערבים, אשר טוענים שסעדאווי מנציחה במערב סטריאוטיפים שליליים על החברה הערבית-אסלאמית לגבי אלימות גברית ודיכוי נשים, וכי אלמלא כך, עבודתה הייתה מוזנחת בשל חסרונות ספרותיים.
ואולם, כשיצאה גרסה מחודשת לספר באנגלית בשנת 2015, החדשות התקבלו בהתרגשות במעגלים פמיניסטיים, וכן גם במרחבים אחרים, כגון לימודי אפריקה והמזרח התיכון, העוסקים בפוסט-קולוניאליזם, ואחרים. המבקרת מינא סלאמי, המתמחית בפמיניזם אפריקאי וגלובלי, כתבה שעל אף בספר של אחת ההוגות המשפיעות ביותר בעולם הערבי, הספר זכה להתעלמות בקאנון הפמיניסטי כי הוא נכתב בידי אישה לא-לבנה ולא-מערבית, ומהקאנון הפוסט-קולוניאלי כי לא נכתב על ידי גבר.
היא מציינת שהספר הוא לא רק על אלימות של גברים כלפי נשים, אלא שהוא עוסק בנושאים שבליבה של הפמיניזם. לדוגמה, נושא הבחירה החופשית. סעדאווי נוקטת בנקודת מבט המבהירה שעצם בחירה במשהו לא אומר שהדבר הוא פמיניסטי, וגם בחירה לכאורה חופשית חייבת להיות מנותחת ומובנת במסגרת של יחסי הכוח המופעלים על הפרט בכל מצב.
הערות שוליים

↑  Jane Housham, Woman at Point Zero by Nawal El Saadawi review – classic feminist novel, The Guardian, ‏6 Nov 2015
1 2  Saadawi, "Author's Preface," Woman at Point Zero, September 1983
↑  Saadawi, Nawal El, and Angela Johnson. "Speaking at Point Zero: [off our backs] Talks with Nawal El Saadawi." Off Our Backs 22.3 (Mar. 1992): 1. Rpt. in Contemporary Literary Criticism. Ed. Jeffrey W. Hunter. Vol. 196. Detroit: Gale, 2005. Literature Resource Center. Web. July 17, 2011.
↑  Saadawi, Nawal El, and George Lerner. "Nawal El Saadawi: 'To Us, Women's Liberation Is the Unveiling of the Mind'." Progressive 56.4 (Apr. 1992): 32–35. Rpt. in Contemporary Literary Criticism. Ed. Jeffrey W. Hunter. Vol. 196. Detroit: Gale, 2005. Literature Resource Center. Web. July 17, 2011.
↑  Saadawi, Nawal El, and Jennifer Cohen. "'But Have Some Art with You': An Interview with Nawal El Saadawi." Literature and Medicine 14.1 (1995): 60–71. Rpt. in Contemporary Literary Criticism. Ed. Jeffrey W. Hunter. Vol. 284. Detroit: Gale, 2010. Literature Resource Center. Web. July 17, 2011.
↑  Saadawi, Nawal El, Peter Hitchcock, and Sherif Hetata. "Living the Struggle: Nawal El Saadawi Talks about Writing and Resistance with Sherif Hetata and Peter Hitchcock." Transition 61 (1993): 170–179. Rpt. in Contemporary Literary Criticism. Ed. Jeffrey W. Hunter. Vol. 284. Detroit: Gale, 2010. Literature Resource Center. Web. July 17, 2011.
↑  "Nawal El Saadawi." Contemporary Literary Criticism. Ed. Jeffrey W. Hunter. Vol. 284. Detroit: Gale, 2010. Literature Resource Center. Web. July 17, 2011.
↑  Minna Salami, What choices do women have? – A review of Woman At Point Zero, AfroPolitan, ‏OCTOBER 10, 2015
ריבוק

| --- | --- |


 נתונים כלליים
 מייסדים:  ג.וו.פוסטר
 תקופת הפעילות:  1958, אנגליה – הווה (כ־67 שנים)
 חברת אם:  אדידס (2005 ואילך)
 חברות בנות:  Jofa 
 מיקום המטה:  בוסטון, מסצ'וסטס, ארצות הברית
 ענפי תעשייה:  תעשיית הטקסטיל, תעשיית הספורט 
 מוצרים עיקריים:  ביגוד וציוד ספורט
 רווח:  5,400 מיליון דולר
  
 reebok.com
 
ריבוק אינטרנשיונל (באנגלית: .Reebok International Ltd) היא חברת הנעלה אמריקאית שנוסדה באנגליה. מאז 2005 היא חברת-בת של ענקית ביגוד הספורט הגרמנית, אדידס.
היסטוריה

ב-1890 התגורר ג'וזף ויליאם פוסטר בבולטון הממוקמת במנצ'סטר רבתי והתפרנס מייצור נעלי ספורט. הוא חשב על הרעיון של ייצור נעלי ספורט עם דוקרנים והחל בייצור נעלי ספורט עם דוקרנים יחד עם בניו והקים את העסק "J.W. Foster and Sons" בשנת 1895.
בשנת 1958 שניים מנכדיו של פוסטר שינו את שם החברה לריבוק.
בין השנים 2002 עד 2012 ייצרה החברה מדים והנעלה עבור ה-NFL. משנת 2006 מחזיקה החברה בזכויות לייצר נעליים עבור ה-NHL. החברה היא גם ספקית ראשית של המייג'ור ליג בייסבול. החברה ייצרה בעבר הנעלה גם עבור קרוזיירו, מועדון ספורט אינטרנסיונל וסאו פאולו.
הראפר ג'יי זי היה האדם הראשון שלא היה ספורטאי וקיבל נעל מיוחדת בייצור של ריבוק שנקראה "S. Carter Collection by Rbk" ויצאה ב-21 בנובמבר 2003. הנעל הייתה הנעל הכי נמכרת בהיסטוריה של החברה. לאחר מכן חתמה החברה על חוזים עם ראפרים אחרים כמו 50 סנט ואומנים כמו נלי ומירי בן-ארי הפכו לדוברים של החברה. לאחר מכן חתמה החברה על חוזה עם השחקנית והדוגמנית סקרלט ג'והנסון בייצור קו נעליים תחת השם "Scarlett Hearts". ריבוק שיתפו פעולה גם עם חברת אמפוריו ארמני וייצרו נעליים בשם "EA7".
במרץ 2015 הופק קליפ על ידי ריבוק ישראל לקידום נעל מדגם ZPump Fusion, בהשתתפות נטלי דדון, טיטי איינאו, אלכסה דול, שביט ויזל ואבישחר ג'קסון.
בשנת 2005 הודיעה חברת מוצרי הספורט הגרמנית אדידס כי היא רוכשת את ריבוק, תמורת 3.8 מיליארד דולר ובכך הפכה ריבוק חברה בת של חברת אדידס.
בשנת 2022 רכשה חברת ABG את המותג ריבוק.
בישראל REEBOK שייכת לבית מותגי הספורט MGS.
הערות שוליים

↑  סוכנויות הידיעות, אדידס רכשה את ריבוק, באתר ynet, 3 באוגוסט 2005.
| --- | --- |
בקרת זהויות :  NLI: 987007371181405171  LCCN: nr94011700  VIAF: 159177323   WorldCat (עם VIAF): 159177323
פילה (חברה)

| --- | --- |


 נתונים כלליים
 בורסה:  בורסת קוריאה (081660) 
 תקופת הפעילות:  1911, איטליה איטליה – הווה
 מיקום המטה:  סיאול, דרום קוריאה
 ענפי תעשייה:  בגדי ספורט 
 מוצרים עיקריים:  סניקרס, ציוד ספורט, אביזר אופנה, ביגוד, הנעלה 
  
 אתר רשמי
 
תאגיד פילה אחזקות (באנגלית: Fila Holdings Corp.) היא יצרנית בגדי ספורט המעצבת נעליים ובגדים שהוקמה על ידי אטורה וג'יאנסברו פילה בשנת 1911 בביאלה, פיימונטה, איטליה. בשנת 2003 נמכרה לקבוצה האמריקאיתSport Brands International. בשנת 2007 נמכרה החברה לפילה קוריאה, החטיבה הדרום קוריאנית שלה. בספטמבר 2010 הונפקה החברה בבורסת קוריאה (הדרומית).
מנכ"ל החברה הוא יון קאון-צ'אנג. לפילה משרדים ב-11 מדינות ברחבי העולם.
היסטוריה

פילה הוקמה בביאלה, פיימונטה, איטליה, על ידי אטורה וג'יאנסברו פילה בשנת 1911. במקור החברה ייצרה בגדים לאנשי האלפים האיטלקיים, בעיקר תחתונים. בשנות השבעים החברה עברה להתמקדות בבגדי ספורט, עם אישור עסקת שיתוף פעולה עם הטניסאי השוודי ביורן בורג. המותג הפך פופולרי יותר לאחר המעבר לבגדי ספורט.
בשנת 1991, בתמיכתה של החברה האיטלקית, הוקמה חברה בת FILA קוריאה.
בשנת 2003, הבעלים האיטלקי המקורי, Holding di Partecipazioni, מכר את החברה ל-Cerberus Capital Management, קרן גידור אמריקאית, לאחר שהחברה התחייבה יתר על המידה להסכמים יקרים עם אתלטים בתקופה שבה החברה הייתה עם שולי רווח נמוכים. סרברוס הייתה בעלת חברת Fila באמצעות חברת ההחזקות Sports Brands International, שגם הפעילה את כל עסקי פילה ברחבי העולם למעט Fila Korea, שהייתה חברה נפרדת שהפעילה את המותג ברישיון.
לאחר מספר שנים בהם המותג דשדש, בינואר 2007 נרכשו המותג וכל החברות הבנות הבינלאומיות שלו על ידי פילה קוריאה.
בשנת 2009 רכשה ANTA Sports את הזכויות על המותג בסין, הונג קונג ומקאו, מהשותף המיזם המשותף הסיני של חברת פילה, בל אינטרנשיונל. פילה קוריאה הייתה עדיין בעלת 15% ממניות החברה המשותפת "Full Prospect".
במאי 2011 רכשה חברת פילה קוריאה את יצרנית ציוד הגולף העולמית Acushnet Company, והפכה לבעלים החדשים של מותגי גולף מובילים כמו טיטיסט תמורת 1.23 מיליארד דולר.
חסויות

פילה נותנת חסות לקבוצת הבייסבול Doosan Bears הקוריאנית, קבוצת הכדורגל מכבי תל אביב, ונבחרת הפיליפינים ברוגבי.
הערות שוליים

↑  Fila Purchase Completed; Executive Team Named, www.businesswire.com, ‏10 ביוני 2003 (באנגלית)
↑  מורן, אינעל העולם: יו"ר FILA מסביר איך עושים קאמבק של מיליארדים, באתר כלכליסט, 28 בינואר 2019
ניקונאו

| --- | --- |

 נתונים גאוגרפיים
 מיקום:  האוקיינוס השקט 
 קואורדינטות:  1°21′00″S 176°28′00″E﻿ / ﻿1.35°S 176.46666666667°E﻿ / -1.35; 176.46666666667
 שטח:  18.2 קילומטר רבוע
 אורך:  14.2 קילומטר
 רוחב:  2.5 קילומטר
 נתונים מדיניים
 מדינה:  קיריבטי 
 אוכלוסייה:  2,061 (2020)
 אזור זמן:  UTC+12
  (למפת קיריבטי מוגדלת) דרום טאראווה קיריטימטי קנטון האוקיינוס השקטניקונאו(למפת קיריבטי רגילה) דרום טאראווה קיריטימטי קנטון האוקיינוס השקטניקונאו
 
ניקונאו (באנגלית: Nikunau) הוא אי אלמוגים השייך לשרשרת איי גילברט ברפובליקת קיריבטי שבמרכז האוקיינוס השקט. האי מהווה את אחד ממחוזות רפובליקת קיריבטי.
גאוגרפיה

צורת האי כשני איים מוארכים המחוברים במרכזם במצר יבשה צר. באי מספר לגונות. לגונות אלה אינן מקושרות לאוקיינוס. מי הלגונות מלוחים ביותר. סביב האי נמצאת שונית אלמוגים נמוכה, המצויה מתחת לפני הים.
באי גדלה צמחייה טרופית צפופה הכוללת בעיקר דקלי קוקוס ופנדנוס. מספר מיני צמחים במקום מצויים בסכנת הכחדה.
בקצהו המערבי של האי נמצא שדה תעופה קטן (סימן IATA:‏ NIG, סימון ICAO:‏ NGNU).
הערות שוליים

↑  ניקונאו, באתר משרד התיירות של קיריבטי
↑  Plant Threats to Pacific Ecosystems
↑  Nikunau Airport
| --- | --- |
בקרת זהויות :  GND: 4508620-5  VIAF: 8778150325555210090000   WorldCat (עם VIAF): 8778150325555210090000 
ערך זה הוא קצרמרבנושא איים ובנושא גאוגרפיה של אוקיאניה. אתם מוזמנים לתרום לוויקיפדיה ו.
ואנס

| --- | --- |

 נתונים כלליים
 מייסדים:  פול ואן דורן  ג'יימס ואן דורן  גורדון לי
 תקופת הפעילות:  1966, ארצות הברית ארצות הברית – הווה
 חברת אם:  VF Corporation 
 מיקום המטה:  קוסטה מסה 
 משרד ראשי:  סייפרס, קליפורניה, ארצות הברית
 ענפי תעשייה:  תעשיית הביגוד 
 מוצרים עיקריים:  נעלי ספורט  נעלי סקייטבורד  ביגוד  אביזרי סקייטבורד
  
 www.vans.co.il  www.vans.com
 
ואנס (באנגלית: Vans) היא חברה אמריקאית המייצרת בעיקר נעלי סקייטבורד וסניקרס, ובשנים האחרונות החלה בייצור נעלי ספורט שונות. מושב החברה בדרום קליפורניה שבארצות הברית.
היסטוריה

ואנס נוסדה בשנת 1966 על ידי פול ואן דורן ושמה היה "חברת הגומי של ואן דורן". החברה משווקת בתחומי גלישת הגלים, הסקייטבורד והפאנק-רוק. בשנים האחרונות ואנס החלה משווקת פריטים נוספים כגון ביגוד ואביזרי סקייטבורד.
בשנות ה-80 איבדה ואנס רבים מלקוחותיה המרכזיים, כאשר התחילה לייצר נעלי כדורסל וכדורגל. כתוצאה מכך התאגיד פשט רגל בשנת 1984. ארבע שנים לאחר ההתאוששות מפשיטת הרגל קנתה את ואנס חברת הבנקאים McCown De Leeuw, ויצאה בהצהרה פומבית על כך בשנת 1991.
ואנס פתחה חנויות קמעונאות המכילות פארקי החלקת סקייטבורד מקורים וגדולים, והפתיחה הראשונה הייתה בשנת 1998 ב-"The Block at Orange". פארק ההחלקה הזה, כמו גם פארק החלקה נוסף באורלנדו הם היחידים שנשארו פתוחים עד היום.
בשנת 2004 נרכשה החברה על ידי "VF תאגידים", יצרני ג'ינס ליווי'ס וג'ינס Wrangler, בשווי של 396 מיליון דולר.
ואנס הם נותני החסות של ואנס וארפד טור, פסטיבל סקא/פאנק וספורט אתגרי המתקיים בארצות הברית מדי שנה מאז שנת 1995.
הפריט הידוע והפופולרי ביותר של ואנס הוא הנעליים שלהם, הפופולריות ביותר בסצנת הפאנק/רוק/סקייטבורד ובשנים האחרונות גם בסצנת האימו וההיפ-הופ.
בשנת 2010 נפתחה חנות הדגל הרשמית הראשונה של ואנס בישראל בקניון שבעת הכוכבים ומאוחר יותר באותה שנה גם בקניון איילון. כיום, קיימים ברחבי ישראל סניפים נוספים.
הערות שוליים

1 2 3  Vans, Inc., by the International Directory of Company Histories, in Encyclopedia.com
↑  הכינו את הסקייטבורד: נעלי ואנס חוזרות והן מגניבות מאי פעם, Mako Fashion, ספטמבר 2016
ג'וליה סטיילס

| --- | --- |

 לידה:  28 במרץ 1981 (בת 43) ניו יורק, ניו יורק, ארצות הברית 
 שם לידה:  Julia O'Hara Stiles 
 מדינה:  ארצות הברית 
 תקופת הפעילות:  מ-1993 
 מקום לימודים:  אוניברסיטת קולומביה  סמינר פרינדס 
 בן זוג:  פרסטון ג'יי קוק (2014-הווה)
 מספר צאצאים:  2
 פרסים והוקרה:  פרס ג'ון ג'יי 
 פרופיל ב-IMDb
 
ג'וליה סטיילס מתראיינת
ג'וליה או'הרה סטיילס (באנגלית: Julia O'Hara Stiles;‏ נולדה ב-28 במרץ 1981) היא שחקנית קולנוע, טלוויזיה ותיאטרון אמריקאית. התפרסמה בסרטי הנעורים "10 דברים שאני הכי שונאת אצלך", "ריקוד צמוד", בסדרת סרטי הריגול "ג'ייסון בורן" ובסרטים "חיוך של מונה ליזה", "יצאת נסיך" ו"אות משמיים".
סטיילס הייתה מועמדת לפרס גלובוס הזהב ולפרס אמי על תפקידה בסדרה "דקסטר".
ביוגרפיה

סטילס נולדה בניו יורק לג'ון אוה'רה, מורה בבית ספר יסודי, ולג'ודית סטיילס, קדרית. יש לה אח ואחות צעירים: ג'ון וג'יין.
בשנת 2005 סיימה את לימודיה לתואר ראשון בספרות אנגלית באוניברסיטת קולומביה.